Վեներան հայտնի էր հին աշխարհում որպես «առավոտյան», ինչպես նաև «երեկոյան» աստղ, այս երկու անունները տրվել էին, քանի որ այն ժամանակներում կարծում էին թե դրանք երկու տարբեր մարմիններ են։ Բաբելական Ամասիդուքայի Վեներայի տախտակը, որը հատկացնում են 1581 թվականին Մ.Թ.Ա., ցույց է տալիս որ բաբելոնացիները հասկացել են որ այս երկու մարմինները նույնն են, նշելով այն այս աշխատությունում որպես «երկնքի պայծառ թագուհի»։ Այս տախտակում բերված են նաև մանրակրկիտ դիտարկումների արդյունքներ[36]։ Հույները, մինչև Պյութագորասի ժամանակները Մ.Թ.Ա. վեցերորդ դարը, կարծում էին, որ այս երկուսը առանձին աստղեր են՝ Ֆոսֆորը և Հեսպերը[37]։ Հռոմեացիները առավոտյան երևացող Վեներային անվանում էին Լյուցիֆեր, բառացիորեն «Լույս բերողը», և երեկոյանը անվանում էին Վեսպեր։